ΓΡΑΠΤΗ ΕΡΩΤΗΣΗ E-0933/00

υποβολή: Helmuth Markov (GUE/NGL) προς την Επιτροπή

(29 Μαρτίου 2000)

Θέμα: Διαδικασίες ελέγχου της Επιτροπής όσον αφορά το ομόσπονδο κράτος της Θουριγκίας (ΟΔΓ)

1. Τι διαδικασίες ελέγχου σχετικά με επιδοτήσεις που χορηγούνται στο πλαίσιο προγραμμάτων και οδηγιών της ΕΕ έχουν διεξαχθεί ή διεξάγονται επί του παρόντος από την Επιτροπή και πότε άρχισαν οι διαδικασίες αυτές;

2. Σε ποια αποτελέσματα έχουν καταλήξει οι διαδικασίες ελέγχου στον τομέα του ανταγωνισμού που έχουν ήδη ολοκληρωθεί; Σε ποιο ύψος ανέρχεται η χρηματοδοτική κάλυψη των εξεταζόμενων διαδικασιών και σε ποιους ειδικούς τομείς μπορούν να ταξινομηθούν;

3. Έχει μετάσχει η κυβέρνηση του ομόσπονδου αυτού κράτους στη διαδικασία ελέγχου ή έχει ενημερωθεί σχετικά με τα αποτελέσματα, και έχουν προβλεφθεί συγκεκριμένες απαιτήσεις προκειμένου να επέλθουν μεταβολές σε ειδικά θέματα; Εάν τούτο έχει συμβεί, πότε συνέβη και με ποιο αντικείμενο;

4. Ποιες είναι οι πιθανές συνέπειες για το ομόσπονδο κράτος της Θουριγκίας και πώς αιτιολογούνται από την Επιτροπή;

5. Ποιες διαδικασίες ελέγχου δεν έχουν ακόμη ολοκληρωθεί, πότε αναμένεται η ολοκλήρωσή τους και τι αφορούν οι διαδικασίες αυτές;

6. Απαιτείται η τροποποίηση των διαδικασιών που εφαρμόζονται κατά κανόνα στο ομόσπονδο κράτος της Θουριγκίας για την εφαρμογή των προγραμμάτων και των οδηγιών της ΕΕ, και αν τούτο συμβαίνει, ποιες διαδικασίες πρέπει να τροποποιηθούν και σε ποιους τομείς;

Συμπληρωματική απάντηση του κ. Prodi εξ ονόματος της Επιτροπής

(7 Σεπτεμβρίου 2000)

1. Τα επιχειρησιακά προγράμματα των διαρθρωτικών ταμείων εφαρμόζονται στο ομόσπονδο κράτος της Θουριγκίας από τις 29 Μαρτίου 1991. Τα προγράμματα αυτά εξετάζονται σύμφωνα με τον κανονισμό των διαρθρωτικών ταμείων, και ειδικότερα τις διατάξεις του που αφορούν την αξιολόγηση. Πρόκειται για μόνιμη διαδικασία η οποία καλύπτει το σύνολο των συγκεκριμένων αυτών ποσών.

Μέσα στο πλαίσιο της εφαρμογής του Ευρωπαϊκού Κοινωνικού Ταμείου, η Επιτροπή πραγματοποίησε επισκέψεις ελέγχου στη Γερμανία (όπως και σε άλλα κράτη μέλη) και μεταξύ άλλων στο ομόσπονδο κράτος της Θουριγκίας. Ύστερα από τους ελέγχους αυτούς, οι γερμανικές αρχές δέχτηκαν, το 1999, να παραιτηθούν του δικαιώματός τους για τις μη επιλέξιμες δαπάνες ενός προγράμματος του ΕΚΤ τη διαχείριση του οποίου είχε τοπουργείο Πολιτισμού της Θουριγκίας. Το ύψος των μη επιλέξιμων αυτών δαπανών έφτανε τα 5,7 εκατ..

2. Όσον αφορά τον κοινοτικό κανονισμό στον τομέα του ανταγωνισμού, στο ομόσπονδο κράτος της Θουριγκίας οι διαδικασίες ελέγχου πραγματοποιήθηκαν με τη μορφή παρακολούθησης των κρατικών ενισχύσεων.

Στον τομέα της βιομηχανίας, κατά το 1999 και 2000, η Επιτροπή αποφάσισε την επιστροφή ενίσχυσης ύψους 34 750 000 DEM που είχε δοθεί στην επιχείρηση Triptis Porzellan η οποία δραστηριοποιείται στον τομέα των οικιακών ειδών και της πορσελάνης, ενίσχυσης ύψους 36 860 000 DEM που είχε χορηγηθεί στην επιχείρηση Weida Leder στον τομέα του δέρματος και ενίσχυσης ύψους 13 850 000 DEM προς την επιχείρηση Korn Fahrzeuge (τομέας γεωργικής τεχνολογίας, αγοράς και πώλησης εμπορικών οχημάτων και φορτηγών, και περιβαλλοντικής τεχνολογίας). Αντίθετα, εγκρίθηκε ενίσχυση 9 100 000 DEM για την επιχείρηση Everts Erfurt (τομέας προφυλακτικών).

Στον τομέα της γεωργίας εξετάστηκαν ή εξετάζονται πενήντα περίπου μέτρα, μεγάλος αριθμός των οποίων αφορά ενισχύσεις διάσωσης και αναδιάρθρωσης. Σε ό,τι αφορά τις γνωστοποιήσεις που εκκρεμούν, η Επιτροπή μπορεί να εγκρίνει μέτρα ή να κινήσει διαδικασία σύμφωνα με το άρθρο 88 (πρώην άρθρο 93) παράγραφος 2 της συνθήκης ΕΚ. Εξάλλου, η Επιτροπή έχει ήδη κινήσει δύο διαδικασίες σύμφωνα με το άρθρο 88 παράγραφος 2 της συνθήκης ΕΚ σχετικά με τις κρατικές ενισχύσεις για την επεξεργασία και τη διάθεση στην αγορά γεωργικών προϊόντων. Οι δύο αυτές διαδικασίες δεν έχουν οδηγήσει ακόμη στη λήψη τελικής απόφασης. Ύστερα από αίτηση των γερμανικών αρχών, το ποσό της ενίσχυσης θεωρείται εμπιστευτική πληροφορία. Συνολικά, στον τομέα της γεωργίας, δεν είναι δυνατόν να καθοριστεί το συνολικό χρηματοοικονομικό ποσό για όλα τα μέτρα που εξετάστηκαν.

3. Το αξιότιμο μέλος του Κοινοβουλίου φαίνεται ότι αναφέρεται στον έλεγχο τόσο των διαδικασιών που αποσκοπούν στη χορήγηση επιδοτήσεων σύμφωνα με τα διαρθρωτικά ταμεία όσο και των διαδικασιών ελέγχου των κρατικών ενισχύσεων.

Όσον αφορά τα διαρθρωτικά ταμεία, η Επιτροπήπενθυμίζει ότι είναιπεύθυνη για τις διαδικασίες αξιολόγησης των προγραμμάτων επιδότησης που χορηγούνται από αυτά τα κοινοτικά ταμεία, και ότι αυτό γίνεται πάντοτεπό τον έλεγχο του Ελεγκτικού Συνεδρίου. Τα κράτη μέλη αλλά και οι περιφέρειες στην περίπτωση των περιφερειακών προγραμμάτων πρέπει στη συνέχεια να πάρουν θέση σχετικά με το αποτέλεσμα των αξιολογήσεων αυτών, για το οποίο ενημερώνονται επίσημα.

Στον τομέα των κρατικών ενισχύσεων, το ενδιαφερόμενο κράτος μέλος (οι γερμανικές ομοσπονδιακές αρχές, στη συγκεκριμένη περίπτωση) είναι ο μόνος συνομιλητής της Επιτροπής. Έχουν αποσταλεί πολλές επιστολές στις ομοσπονδιακές αρχές με τις οποίες ζητούνται διευκρινίσεις σχετικά με τα προαναφερθέντα θέματα. Όσο για την ενδεχόμενη σύνδεση των αρχών του ομόσπονδου κράτους της Θουριγκίας με τον έλεγχο των διαδικασιών και τα αποτελέσματά του, πρέπει να διευκρινιστεί ότι η Επιτροπή δεν είναι ενήμερη για την κατανομή των αρμοδιοτήτων μεταξύ των ομοσπονδιακών αρχών του κράτους αυτού.

4. Το αξιότιμο μέλος του Κοινοβουλίου φαίνεται επίσης ότι αναφέρεται στις διαδικασίες που αποσκοπούν στη χορήγηση επιδοτήσεων σύμφωνα με τα διαρθρωτικά ταμεία όσο και στις διαδικασίες ελέγχου των κρατικών ενισχύσεων.

Όσον αφορά τα διαρθρωτικά ταμεία, και σχετικά με το ομόσπονδο κράτος της Θουριγκίας, από το 1991 έως σήμερα, δεν χρειάστηκε ποτέ να επιστραφούν οι κοινοτικές επιδοτήσεις.

Όσον αφορά τις κρατικές ενισχύσεις, ο έλεγχος καταλήγει στην έγκριση ή την απόρριψη της χορήγησής τους. Στη δεύτερη περίπτωση, η ενίσχυση πρέπει να επιστραφεί εάν είχε ήδη χορηγηθεί. Επαφίεται στο κράτος μέλος να εφαρμόσει τα αναγκαία μέτρα για να επιτύχει την επιστροφή εκ μέρους των επιχειρήσεων των ενισχύσεων που χορηγήθηκαν παράνομα.

5. Για την περίοδο προγραμματισμού των διαρθρωτικών ταμείων 1994-1999, πραγματοποιήθηκε ενδιάμεση αξιολόγηση, τα αποτελέσματα της οποίας μπορούν να επηρεάσουν ιδιαίτερα τον προγραμματισμό της περιόδου 2000-2006. Η επόμενη ενδιάμεση αξιολόγηση προβλέπεται να πραγματοποιηθεί το 2003. Η εκ τωνστέρων αξιολόγηση της περιόδου 1994-1999 δεν είναι δυνατόν να ξεκινήσει παρά μόνο μετά την ολοκλήρωση τουπολογισμού των δαπανών που αφορούν τα σχέδια της περιόδου αυτής, δηλαδή ουσιαστικά μετά την 31η Δεκεμβρίου 2001.

Όσον αφορά τις κρατικές ενισχύσεις στον γεωργικό τομέα, όπως προαναφέρεται, αυτή τη στιγμή μελετώνται δέκα περίπου φάκελοι, μεταξύ των οποίωνπάρχουν δύο περιπτώσεις για τις οποίες έχει κινηθεί η διαδικασία σύμφωνα με το άρθρο 88 παράγραφος 2 της συνθήκης (C 32/99 και C 73/99) και οι οποίες αφορούν κρατικές ενισχύσεις προς δύο επιχειρήσεις οι οποίες δραστηριοποιούνται στον τομέα της επεξεργασίας και της διάθεσης στην αγορά γεωργικών προϊόντων. Η τελική απόφαση σχετικά με τις δύο αυτές κρατικές ενισχύσεις αναμένεται μέσα στο δεύτερο εξάμηνο του τρέχοντος έτους. Στον τομέα των κρατικών ενισχύσεων στη βιομηχανία, η Επιτροπή έχει κινήσει τη διαδικασία που προβλέπεται από το άρθρο 88 παράγραφος 2 της συνθήκης ΕΚ εναντίον διαφόρων επιχειρήσεων και κυρίως ορισμένων δραστηριοτήτων των εξής: Thringer Industriebeteiligungsgesellschaft, Thringer Landesentwicklungsgesellschaft, Thringer Konsolidierungsprogramm (1993-96), Thringer

Darlehnsprogramm, Thringer Umlaufmittelprogramm (1993-96) και Thringer KMU-Investitionssicherungsprogramm (πριν το 1997). Διαδικασίες σύμφωνα με το άρθρο 88 παράγραφος 2 της συνθήκης ΕΚ έχουν κινηθεί επίσης εναντίον πολλών μέτρων ατομικής ενίσχυσης προς βιομηχανικές επιχειρήσεις. Καθώς το σύνολο των φακέλων αυτών είναιπό εξέταση, είναι δύσκολο να προβλεφθεί η ημερομηνία που θα κλείσουν.

6. Σε ό,τι αφορά τα διαρθρωτικά ταμεία, το επιχειρησιακό πρόγραμμα της Θουριγκίας για την περίοδο 2000-2006 δεν έχει εγκριθεί ακόμη από την Επιτροπή, θα εγκριθεί προσεχώς. Το ίδιο το πρόγραμμα πρέπει να καθορίζει τις διατάξεις της εφαρμογής του, έτσι ώστε να ανταποκρίνεται στιςποχρεώσεις που απορρέουν από τον νέο κανονισμό αριθ. 1260/1999 (ΕΚ) της 21ης Ιουνίου 1999 περί γενικών διατάξεων για τα διαρθρωτικά ταμεία(1). Στο στάδιο αυτό, δεν είναι επομένως δυνατόν να καθοριστεί έως ποιο βαθμό θα πρέπει να εγκριθούν ενδεχομένως τροποποιήσεις σε σχέση με τις τρέχουσες διαδικασίες.

Τέλος, η ερώτηση σχετικά με το εάν το ομόσπονδο κράτος της Θουριγκίας πρέπει να τροποποιήσει τις διαδικασίες που εφαρμόζει κατά κανόνα για την πλήρη μεταφορά των κοινοτικών οδηγιών είναι αποκλειστικά θέμα εσωτερικής νομοθεσίας. Η κατανομή των αρμοδιοτήτων μεταξύ ενός κράτους μέλους και των ομόσπονδων περιφερειών του είναι ένα ζήτημα στο οποίο η Κοινότητα δεν μπορεί να επέμβει. Πόσο μάλλον αφού η Επιτροπή δεν έχει τα μέσα να εξετάσει τις συνθήκες με τις οποίες μεταφέρονται οι οδηγίες σε μία συγκεκριμένη περιφέρεια ενός κράτους μέλους.

(1) ΕΕ L 161 της 26.6.1999.